b'\n_START_ARTICLE_\nAtonski asteroid\n_START_PARAGRAPH_\nAtonski asteroid ali Atonec je pripadnik skupine Zemlji bli\xc5\xbenjih asteroidov, ki imajo veliko polos tirnice manj\xc5\xa1o od razdalje med Zemljo in Soncem (astronomska enota). Vendar to ne pomeni, da je celotna tirnica asteroida znotraj Zemljine tirnice. V resnici ima ve\xc4\x8dina Atonskih asteroidov odson\xc4\x8dje ve\xc4\x8dji od 1 a.e., tako da jih ve\xc4\x8dina pre\xc4\x8dka Zemljino tirnico._NEWLINE_Asteroidi, ki imajo odson\xc4\x8dje znotraj Zemljine tirnice, se imenujejo Afelijski (Apohelijski) asteroidi (in so tako podrazred Atonskih asteroidov). Do sedaj sta znana samo dva tak\xc5\xa1na asteroida 2003 CP\xe2\x82\x82\xe2\x82\x80 in 2004 JG\xe2\x82\x86. Asteroid te skupine, ki ima najmanj\xc5\xa1o veliko polos, je (6391) 1999 KW\xe2\x82\x84, z veliko polosjo samo 0,642 a.e. (izsrednost njegove tirnice je 0,688, Soncu najbli\xc5\xbee pride na razdalji samo 0,200 a.e., kar je precej bli\xc5\xbee kot je Merkurjeva tirnica). Ta asteroid ima celo svojo luno._NEWLINE_Skupina je dobila ime po prvem Atonskem asteroidu, ki ga je odkrila 7. januarja 1976 Eleanor Francis Helin, in so mu dodelili ime 2062 Aton po staroegip\xc4\x8danskem bogu sonca Atonu._NEWLINE_V letu 2004 so bili nekaj \xc4\x8dasa prepri\xc4\x8dani, da bo asteroid (99942) Apophis leta 2029 tr\xc4\x8dil v Zemljo. Vendar so pozneje z natan\xc4\x8dnej\xc5\xa1imi meritvami to mo\xc5\xbenost preklicali in jo z majhno verjetnostjo napovedali za obdobje od 2035 do 2036.'